Prochladnas
Prochladnas (rus. Прохладный, kabard. Прохладнэ) – miestas Rusijoje, Kabardoje-Balkarijoje, prie Malkos upės, 50 km į šiaurės rytus nuo Nalčiko; rajono centras. Svarbus transporto mazgas: geležinkelio stotis (linijos į Mineralinius Vandenis, Gudermesą, Vladikaukazą), plentai į Georgijevską, Baksaną, Mozdoką, Maiskį. Kabelių, gelžbetonio konstrukcijų surinkimas, siuvimo, baldų pramonė, remonto dirbtuvės, maisto (alkoholio, duonos ir kt.) pramonė.